തലശേരിയില് എക്സൈസ് സംഘത്തെ കുത്തി പരുക്കേല്പ്പിച്ച് രക്ഷപ്പെട്ട പ്രതി പിടിയില് നസീര് സംഘത്തെ ആക്രമിച്ച് രക്ഷപ്പെട്ടത് കഞ്ചാവ് വില്പ്പനയ്ക്കിടെ പിടികൂടിയപ്പോള് കണ്ണൂര്: തലശേരി നഗരത്തില് നിന്നും കഞ്ചാവ് വില്പ്പനയ്ക്കിടെ പിടികൂടാന് ശ്രമിച്ചഎക്സൈസ് സംഘത്തെ അക്രമിച്ച കഞ്ചാവ് കേസിലെ പ്രതി അറസ്റ്റില്. തിരുവങ്ങാട് ചാലില് ചാക്കിരി ഹൗസില് കെ.എന് നസീറി 30നെയാണ് തലശേരി പ്രിന്സിപ്പല് എസ്ഐ അരുണ്കുമാറിന്റെ നേതൃത്വത്തില് അറസ്റ്റ് ചെയ്തത്. കഴിഞ്ഞതിങ്കളാഴ്ച രാവിലെയായിരുന്നു തലശേരി എക്സൈസ് റെയ്ഞ്ചിലെ പ്രിവന്റീന് ഓഫിസര്മാരായ കെ.സി ഷിബു, ജിജീഷ് ചെരുവായി എന്നിവരെ വാഹനത്തിന്റെ ഗ്ലാസ് ഉപയോഗിച്ച് കുത്തിപ്പരുക്കേല്പ്പിച്ച് ശേഷം രക്ഷപ്പെട്ടത്. പ്രതി ഉപേക്ഷിച്ച 40 ഗ്രാം കഞ്ചാവും സ്ഥലത്ത് നിന്ന് എക്സൈസും കണ്ടെടുത്തിരുന്നു. ടൗണിലെ അംബാസിഡര് ലോഡ്ജിനു സമീപത്തായിരുന്നു സംഭവം. പ്രതിയെ തലശേരി കടല്പ്പാലം പരിസരത്ത് വച്ചാണ് പിടികൂടിയത്. തലശേരി റേഞ്ച് എക്സൈസ് ഇന്സ്പെക്ടര് കെ.പി ഹരീഷ്കുമാര് എന്നിവര് തലശേരി പൊലിസില് നല്കിയ പരാതിയെ തുടര്ന്നാണ് അന്വേഷണമാരംഭിച്ചത്.. എക്സൈസ് ഉദ്യോഗസ്ഥരെ അക്രമിക്കുകയും കൃത്യനിര്വഹണം തടസപ്പെടുത്തിയതിനും പ്രതിക്കെതിരെ പൊലിസ് ജാമ്യമില്ലാ വകുപ്പുകള് പ്രകാരം കേസെടുത്തിരുന്നു. തലശേരി കോടതിയില് ഹാജരാക്കിയ പ്രതിയെ റിമാന്ഡ് ചെയ്തു Stories you may Like